Source: http://docplayer.hu/46292444-Magyarorszagi-bem-jozsef-lengyel-kulturalis-egyesulet-alapszabalya-az-alapszabaly-a-evi-modositasokkal-egyseges-szerkezetbe-foglalt-szoveg.html
Timestamp: 2018-08-21 18:18:07
Document Index: 26294870

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

MAGYARORSZÁGI BEM JÓZSEF LENGYEL KULTURÁLIS EGYESÜLET ALAPSZABÁLYA. Az Alapszabály a évi módosításokkal egységes szerkezetbe foglalt szöveg - PDF
Download "MAGYARORSZÁGI BEM JÓZSEF LENGYEL KULTURÁLIS EGYESÜLET ALAPSZABÁLYA. Az Alapszabály a évi módosításokkal egységes szerkezetbe foglalt szöveg"
1 MAGYARORSZÁGI BEM JÓZSEF LENGYEL KULTURÁLIS EGYESÜLET ALAPSZABÁLYA Az Alapszabály a évi módosításokkal egységes szerkezetbe foglalt szöveg A Magyarországi Bem József Lengyel Kulturális Egyesület tevékenységét Magyarország egész területén fejti ki, gondoskodik a Magyarországon letelepedett lengyelek anyanyelvének és hagyományainak ápolásáról, a kulturális életének fejlesztéséről, képviseli kollektív érdekeiket és ápolja az évszázados lengyel-magyar barátságot. I. fejezet Az egyesület neve, székhelye és jogállása 1. Az Egyesület neve: Magyarországi Bem József Lengyel Kulturális Egyesület (a továbbiakban: Egyesület ) Polskie Stowarzyszenie Kulturalne im. Józefa Bema na Węgrzech 2. Az Egyesület székhelye: 1051 Budapest, Nádor u. 34. II Az Egyesület pecsétje: Kör alakú, fehér mezőben magyar és lengyel nyelvű felirat: Magyarországi Bem József Lengyel Kulturális Egyesület, Polskie Stowarzyszenie Kulturalne im. Józefa Bema. 4. Az Egyesület zászlója: Fehér alapon arany betűkkel, lengyel felirattal az Egyesület neve, a másik oldalon, piros alapon ezüst sas koronával. 5., Az egyesület honlapja és címe: Az egyesület nagy taglétszámára tekintettel, ahol jelen alapszabály írásbeliséget követel, az elektronikus formában történő levelezés és a közzététel írásbeliségnek minősül. Kivétel ez alól, amikor az alapszabály postai küldeménnyel (pl: felszólítás, tag kizárásával kapcsolatos eljárás) való közlést ír elő. A postai küldeményt kézbesítettnek kell tekinteni akkor is, ha a küldeményt a címzett nem kereste, címzett ismeretlen vagy egyéb ok miatt nem lehet kézbesíteni. 6. Az Egyesület országos szervezet. A Budapesten kívül eső területeken az Egyesület Tagozatai működnek, amelyek együttműködnek az Egyesület szerveivel.
2 2 a., A Tagozatok élén vezetőségek állnak. b., A Tagozatok jogállását tekintve jogi személyek is lehetnek. 7. Az Egyesület jogi személyiséggel rendelkező közhasznú társadalmi szervezet. 8. Az Egyesület közvetlen politikai tevékenységet nem folytat, szervezete pártoktól független és azoknak anyagi támogatást nem nyújt. 9. Az Egyesület Magyarország Alaptörvénye, és az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény rendelkezései és az idevonatkozó egyéb jogszabályok alapján végzi tevékenységét. II. fejezet Az Egyesület céljai, feladatai, közhasznú tevékenysége 10. Az Egyesület célja: 1. Magyarország területén letelepedett lengyelek és a lengyel nép magyar barátainak integrálása. 2. A lengyel nyelv tisztaságának és szépségének megőrzése. 3. A lengyel kultúra ápolása és fejlesztése. 4. Az ifjabb generációkban az ősök hazája iránti érdeklődés felkeltése. 5. Magyarországon letelepedett lengyelek kollektív érdekeinek képviselete. 6. A magyar és a lengyel nemzet közötti barátság ápolása és elmélyítése. 11. Az Egyesület feladatai, közhasznú tevékenysége: 1. Fiatalok számára a lengyel nyelv oktatásának elősegítése, az anyaországban szervezett nyelvtáborokba, nyári és természetjáró táborokba történő kiutazás támogatásával, valamint egyetemi és főiskolai felvétel elősegítésével. 2. A lengyel irodalom, sajtó és filmművészet népszerűsítése. 3. Könyvtár és olvasóklub működtetése. 4. Előadások, találkozók, kiállítások szervezése lengyel írók, költők, művészek, tudósok közreműködésével. 5. A lengyel hagyományos és nemzeti ünnepek, évfordulók megünneplésének megszervezése. 6. Kulturális foglalkozások szervezése gyermekek részére, a lengyel nyelv oktatása, versek, dalok tanítása. 7. Az ifjúság részére találkozók és kirándulások szervezése kulturális programmal. 8. A lengyel cserkészet hagyományainak ápolása. 9. Magyarország területén lévő lengyel emlékhelyek és sírok gondozása, folyamatos nyilvántartás vezetése az emlékekről.
3 3 10. A lengyelek történelmi jelentőségű magyarországi tevékenységével kapcsolatos helyek megörökítése. 11. Kiadványok készítése lengyel nyelven; az egyesületi és Magyarországon élő lengyelség életét bemutató időközi lap kiadása. 12. Együttműködés a Stowarzyszenie Wspólnota Polska Egyesülettel és más, az anyaországban működő támogató lengyel szervezetekkel [ Sejm és Senat ], valamint a világ más lengyel szervezeteivel. Lengyel-magyar testvér városi kapcsolatok építése és ápolása. Együttműködés a magyar állami és önkormányzati szervekkel. 13. Beteg honfitársak látogatása és a rászorulók lehetőség szerinti anyagi támogatása. 14. A helyi, illetve nemzetiségi önkormányzati képviselői választáson történő jelöltállítás, polgármester jelölés a vonatkozó jogszabályok szerint. 15. Az egyesülési jogról, a közhasznú jogállásról, valamint a civil szervezetek működéséről és támogatásáról szóló jogszabályok értelmében, közreműködik a Magyarországon élő lengyel nemzetiség egyéni és közösségi jogainak érvényesítésében, különösen a lengyel közösség szellemi, épített és tárgyi emlékeinek ápolásában, gyűjtésében, hagyományainak, kultúrájának, történelmének, nyelvének megóvásában, a tudományos adatok feldolgozásában és közzétételében. 16. Együttműködik a magyarországi lengyel nemzetiségi önkormányzatokkal a lengyel közösség szellemi és vallási öröksége és hagyományai megőrzésében, a lengyel nemzetiség épített és tárgyi öröksége védelmében a kulturális örökség védelméről szóló törvény rendelkezéseivel összhangban. 17. A Magyarországi Bem József Lengyel Kulturális Egyesület Alapszabálya szerint a Magyarországon élő lengyelek és a lengyel nemzetiség érdekvédelmét, érdekképviseletét, és a nemzetiségi kulturális autonómiával közvetlenül összefüggő tevékenységet ellátó nemzetiségi egyesület. Az Egyesület közhasznú tevékenysége a évi CLXXIX törvény a nemzetiségek jogairól, 115 a-i pontjai alapján meghatározott közfeladatok ellátásához kapcsolódik, illetve e közfeladatok megvalósulását segíti elő. 12. Az Egyesület nem zárja ki, hogy tagjain kívül más is részesülhessen a közhasznú szolgáltatásaiból. Gazdasági-vállalkozási tevékenységet csak közhasznú vagy az Alapszabályában meghatározott egyéb céljainak megvalósítása érdekében, a közhasznú céljai megvalósítását nem veszélyeztetve végez. Gazdálkodása során elért eredményét nem osztja fel, azt az Alapszabályában meghatározott közhasznú tevékenységére fordítja. III. fejezet Az Egyesület tagjai 13. Az Egyesület tagsága rendes és tiszteletbeli tagokból áll. 14. Rendes tagok azok a Magyarország területén letelepedett, vagy itt született lengyel származású nagykorú természetes személyek, valamint azok a Magyarország
4 4 területén állandó lakhellyel rendelkező magyar nemzetiségű nagykorú természetes személyek lehetnek, akiket 2 egyesületi tag ajánl, az egyesület alapszabályát megismerik és elfogadják, erről írásbeli belépési nyilatkozatot tesznek, és tagdíjat fizetnek. 15. A belépési nyilatkozatot az Egyesület Elnökéhez kell benyújtani, aki azt a Vezetőség soron következő ülése elé terjeszti. A Vezetőség legkésőbb a belépési nyilatkozat beérkezésétől számított 60 napon belül köteles a tagfelvételről dönteni. (PTK 3:80 m.,) 16. A tagfelvételt megtagadó határozatot indokolni kell, és postai küldeményben kell közölni, amelyben tájékoztatni kell az érintett tagjelöltet a jogorvoslati lehetőségeiről. A tagfelvételt megtagadó határozat ellen a kézhezvételtől számított 15 napon belül az érintett tagjelölt fellebbezéssel élhet a Választmányhoz. A Választmány a fellebbezésről 60 napon belül dönt. 17. Az Egyesület tiszteletbeli tagja nemzetiségére és lakóhelyére való tekintet nélkül az a természetes személy lehet, aki az Egyesület tevékenységét erkölcsileg és anyagilag segíti. 18. A tiszteletbeli tag címet az Egyesület Közgyűlése vagy Választmánya adományozza a Vezetőség javaslatára. 19. Az egyesület rendes tagjait egyenlő jogok illetik meg és egyenlő kötelezettségek terhelik. A rendes tag jogai: a., részt vegyen az egyesület tevékenységében, az alapszabály célkitűzéseinek megvalósításában, ezek érdekében megfelelő tájékoztatást kapjon, véleményét és javaslatát szóban vagy írásban megtegye, és azokra választ kapjon. Ha álláspontja kisebbségben marad, joga van véleményének fenntartására és különvéleményként való megjelenítésére; b., az egyesület egészének és szerveinek működésével, célkitűzéseinek, terveinek megvalósításával, valamint a szervezet anyagi-, pénzügyi helyzetével összefüggésben az egyesület szerveihez, tisztségviselőihez kérdéseket intézzen és azokra érdemi választ kapjon; c., az egyesület által megállapított feltételek mellett igénybe vegye az egyesület szolgáltatásait és eszközeit; d., az egyesület segítségét, közreműködését kérje minden olyan esetben, amikor életkörülményei, szociális helyzete azt indokolttá teszi. e., szavazati joggal rendelkezik, e jogát csak személyesen gyakorolhatja, kivéve, ha az alapszabály ettől eltér. Választhat és választható az egyesület szerveibe, ha jelen alapszabályba, és egyéb jogszabályba foglalt feltételeknek megfelel. Az egyesület tisztségviselői csak nagykorú, cselekvőképes, büntetlen előéletű tagok lehetnek. Az Egyesület elnöke kizárólag lengyel származású, nemzetiségű, nagykorú, cselekvőképes, büntetlen előéletű tag lehet; 20. A tiszteletbeli tag jogai: a., Részt vehet az Egyesület tevékenységében, találkozóin és rendezvényein.
5 5 b., Tanácskozási joggal részt vehet a Közgyűlés és a Választmány ülésein. A tiszteletbeli tag, tanácskozási joggal rendelkezik, vezető tisztségviselővé nem választható. 21. Az Egyesület rendes tagjainak kötelességei: 1., közreműködni az Egyesület feladatainak és programjának megvalósításában, az Alapszabály rendelkezéseit betartani, 2.,végrehajtani az Egyesület Alapszabályát és az Egyesület szerveinek határozatait, nem veszélyeztetheti az egyesület céljának megvalósítását. 3., rendszeresen tagdíjat fizetni. Az éves tagdíj összegét a Közgyűlés határozza meg. Az éves tagdíjat minden év június 30-ig kell a tagnak megfizetni. 4., A tag az egyesületnek okozott károkért a polgári jog szabályai szerint felel. 22. A tagság megszűnik: 1. kilépéssel, 2. törléssel, 3. kizárással, 4. az Egyesület megszűnésével. 5. a tag halálával 22.(1) A tag az Egyesületből bármikor a Vezetőséghez intézett - írásbeli nyilatkozatával - kiléphet. 22.(2). A vezetőség törli a tagnyilvántartásból azt a tagot, aki éves tagdíjfizetési kötelezettségének a részére küldött felszólító postai küldemény ellenére sem tesz eleget. A felszólító postai küldeményt kézbesítettnek kell tekinteni akkor is, ha a levelet a címzett nem kereste, a címzett ismeretlen vagy egyéb ok miatt nem lehet kézbesíteni. 22(3) A Vezetőség kizárja azt a tagot, aki a jelen Alapszabályban rögzített kötelezettségeit súlyosan vagy ismételten megsérti, megszegi, vagy egyébként az Egyesületet sértő magatartást tanúsít. A tag kizárását bármely egyesületi tag, vagy egyesületi szerv kezdeményezheti. A kizárással érintett tag jogosult a kizárási eljárásban a védekezését szóban és írásban előterjeszteni, bizonyítékait megjelölni, és kérni személyes meghallgatását, valamint képviseletéről gondoskodni. A kizárással kapcsolatos eljárásban postai küldeménnyel kell értesíteni az érintett tagot. A kizárást kimondó határozatot írásba kell foglalni és indoklással kell ellátni. Az indoklásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről szóló tájékoztatást. A kizáró határozatot postai küldeményként kell a kizárt taggal közölni. A kizáró határozat ellen, a kézbesítéstől számított 15 napon belül, fellebbezésnek van helye a Választmányhoz. A választmány a fellebbezésről 30 napon belül dönt.
6 6 IV. fejezet Az Egyesület szervei 23. Az egyesület szervei a Közgyűlés, a Választmány, a Vezetőség, az Elnökség és az Ellenőrző Bizottság. Az egyesület szervei a demokratikus önkormányzat, a nyilvánosság és a szolidaritás elvének tiszteletben tartásával működnek. Az Választmány, a Vezetőség, az Elnökség és az Ellenőrző Bizottság az Ellenőrző Bizottság feladat- és hatásköre azonos a jogszabályokban írt felügyelő bizottsággal - tagja az a tag lehet, a., aki cselekvőképes, nagykorú természetes személy, és b., aki büntetlen előéletű és a közügyek gyakorlásától nincs eltiltva. c., és az alapszabály V. fejezetébe foglalt összeférhetetlenségi szabályoknak megfelel. Az egyesület tisztségviselőit a Választmány és a Közgyűlés jelöli. Az Egyesület tisztségviselőit a Közgyűlés titkos szavazással, egyszerű szótöbbséggel választja. A Közgyűlés 24. Az egyesület legfőbb szerve a Közgyűlés, amely a tagok összességéből áll. A Közgyűlés ülései nyilvánosak. A közgyűlés nyelve magyar, azonban az a tag, aki nem tud magyarul, felszólalhat lengyelül, illetve tagtársaitól tolmácsolást kérhet. A Közgyűlés kizárólagos hatáskörébe tartozik: a., az Egyesület Alapszabályának megállapítása és módosítása; b., az éves költségvetés, illetve az előző évről szóló számviteli beszámoló, és a hozzá kapcsolódó közhasznúsági melléklet elfogadása; c., a Választmány, a Vezetőség és az Ellenőrző Bizottság éves beszámolójának elfogadása; d., az Egyesület más egyesülettel való egyesülésének, szétválásának vagy feloszlásának kimondása; e., az Egyesület Elnökének, a Vezetőség, a Választmány és az Ellenőrző Bizottság tagjainak megválasztása. f., a tagdíj mértékének megállapítása, g., az Egyesület éves programjának meghatározása, h., döntés mindazokban az ügyekben, amelyeket az alapszabály vagy jogszabály a Közgyűlés kizárólagos hatáskörébe utal. 25. A Közgyűlést szükség szerint, de évente legalább egyszer össze kell hívni. Az Egyesület rendes éves közgyűlését minden év május 31-ig megtartja. 26. Rendkívüli közgyűlést kell összehívni, ha: - az Elnökség, a Vezetőség vagy a Választmány több mint fele ok és cél megjelölésével - azt szükségesnek tartja, - az Ellenőrző Bizottság ok és cél megjelölésével - azt szükségesnek tartja, - a tagok 15% -a, az ok és cél megjelölésével - írásban kezdeményezi, - a bíróság elrendeli.
7 7 Az éves rendes és a rendkívüli Közgyűlést az Egyesület Vezetősége hívja össze. A meghívónak tartalmaznia kell a közgyűlés helyét, idejét és a napirendi pontokat. A vezetőség a közgyűlési meghívót és az ahhoz kapcsolódó mellékleteket az egyesület honlapján és a székhelyén kifüggesztve, teszi közzé, a közgyűlés időpontja előtt legalább 15 nappal. A meghívó ezen felül elektronikus úton is megküldhető a tagoknak. 27. A Közgyűlés napirendjének kiegészítését kérheti a közgyűlési meghívó közzétételétől számított 5 napon belül a Vezetőségtől írásban, a kiegészítés indoklásával, a választmány több mint fele, vagy a tagok egynegyede, illetve az Ellenőrző Bizottság. A napirend kiegészítéséről a Vezetőség dönt. Amennyiben a Vezetőség a kiegészítést elutasítja, vagy arról nem dönt, a Közgyűlés, a napirend elfogadásáról szóló határozat előtt, külön dönt a kiegészítésről. 28. A közgyűlést az Egyesület elnöke vezeti, akadályoztatása esetén a közgyűlés választja. A Közgyűlésről jegyzőkönyvet kell készíteni. A jegyzőkönyvezetőt és a két jegyzőkönyv hitelesítőt, a szavazatszámlálókat a közgyűlés választja. 29. A Közgyűlés akkor határozatképes, ha azon a rendes tagok több mint fele jelen van. Amennyiben határozatképtelen a Közgyűlés, az eredeti Közgyűlés napjával azonos napon, az eredeti Közgyűlés időpontjához képest 1 órával később megismételt Közgyűlést kell tartani. A megismételt Közgyűlés az eredeti napirend tárgyában a megjelentek számára tekintet nélkül határozatképes, feltéve ha, ezen jogkövetkezményre az eredeti közgyűlési meghívóban felhívták a tagok figyelmét. 30. A Közgyűlés határozatait a jelenlévő tagok szavazatainak egyszerű többségével, nyílt szavazással hozza meg. Titkos szavazással határoz azokban az ügyekben, amelyre az alapszabály vagy jogszabály kötelezően titkos szavazást ír elő. Szavazategyenlőség esetén a levezető elnök szavazata dönt. Az egyesület alapszabályának módosításához a jelenlevő tagok kétharmados szótöbbséggel hozott határozata szükséges. Az egyesület céljának módosításához és az egyesület megszűnéséről való döntéshez a szavazati joggal rendelkező tagok háromnegyedes szótöbbséggel hozott határozata szükséges. 31. A Közgyűlés döntéseit a titkár nyilvántartja a határozatok tárában. Ebben fel kell tüntetni a döntések tartalmát, időpontját, hatályát, úgy, hogy a támogatók és ellenzők számaránya és személye titkos szavazás kivételével - is megállapítható legyen. A határozatoknak tartalmazniuk kell a bíróság előtti megtámadási jogot. 32. Az Elnök a Közgyűlés döntéseit az Egyesület székhelyén kifüggesztve és az egyesület honlapján hozza nyilvánosságra azok meghozatalától számított 15 napon belül.
8 8 33. Az Egyesület működésével kapcsolatban keletkezett iratokba az egyesület székhelyén bárki betekinthet, előre egyeztetett időpontban. Az iratbetekintést az Elnöktől kell írásban kérni. Az Elnök az írásbeli kérelem beérkezését követő 15 napon belül köteles biztosítani az iratbetekintést. 34. Az Egyesület működésének módjáról, szolgáltatásai igénybevételének módjáról, valamint beszámolói közléseiről időszaki kiadványaiban és honlapján tájékoztatja a nyilvánosságot. A Választmány 35. A Választmány tagjainak száma 21 fő. A választmány összetétele: a., Az Egyesület Elnöke, Alelnöke és Titkára, vagy akit akadályoztatásuk esetén maguk helyett delegálnak a vezetőség tagjai közül, képviselik a vezetőséget. b., A Közgyűlés által, a tagok sorából titkos szavazással, egyszerű szótöbbséggel választott 18 fő választmányi tag. 36. A Választmány megbízatása 4 éves időtartamra szól. 37. A Választmány feladatai a Közgyűlések közötti időszakban: 1. az Egyesület tevékenységi programja és a Közgyűlés határozatai végrehajtásának ellenőrzése, 2. a Vezetőség és az Ellenőrző Bizottság éves jelentéseinek megvitatása és jóváhagyása, 3. az Egyesület éves programjának véleményezése. 4. a Vezetőség működésének véleményezése, 5. a Vezetőség és a Közgyűlés hatáskörébe nem tartozó döntések meghozatala, 6. a tagfelvételre, az Egyesület tagjainak sorából való kizárásra vonatkozó határozatokkal szembeni fellebbezések elbírálása. A tagfelvételt megtagadó és a tagot kizáró határozatok elleni fellebbezési eljárásban a három vezetőségi tag nem szavazhat. 7. a nemzetiségi önkormányzati választásokhoz saját, egyesületbeli jelöltek kiválasztása a Vezetőség javaslatára, különös tekintettel a lengyel közösség érdekében végzett tevékenységükre. 8., Mindazon feladatok, melyet az alapszabály a Választmány hatáskörébe utal. 38. A Választmányt az Egyesület Vezetősége szükség szerint, de évenként legalább háromszor, az időpont és a napirend meghatározásával, az ülést megelőzően legalább 15 nappal hívja össze. A válaszmányi meghívót és az ahhoz kapcsolódó mellékleteket az egyesület honlapján és székhelyén kifüggesztve teszi közzé. A meghívó ezen felül elektronikus úton is megküldhető a tagoknak. 39. Rendkívüli Választmányt kell 15 napon belül összehívni, ha azt a Választmány tagjainak több mint fele, vagy az Ellenőrző Bizottság - az ok és a cél megjelölésével kéri.
9 9 40. A Választmány ülései nyilvánosak. 41. A Választmány akkor határozatképes, ha azon a választmányi tagok több mint fele jelen van. 42. A Választmány határozatait a jelenlévő tagok szavazatainak egyszerű többségével, nyílt szavazással hozza meg. Szavazategyenlőség esetén a levezető elnök szavazata dönt. 43. A Választmány üléseire a fentebb nem szabályozott kérdésekben - a Közgyűlésre vonatkozó szabályokat kell alkalmazni. Az Egyesület Vezetősége 44. A Vezetőség tagjainak összetétele: a., Az egyesület elnöke, b., A közgyűlés által választott 5 fő, c., Az elnök által kinevezett 2 fő. Az elnök által kinevezett 2 fő csak egyesületi tag lehet, akik megfelelnek az alapszabály 23. szakaszában írt feltételeknek. Az elnök a két vezetőségi tagot megválasztása után, öt napon belül köteles kinevezni. A Vezetőség megbízatása négy évre szól. Az elnöki megbízatás idő előtti megszűnése esetén az elnöki feladatokat teljes jogkörben, a következő közgyűlésig az alelnök látja el. A választott vezetőségi tag megbízatásának idő előtti megszűnése esetén a következő közgyűlésig a vezetőség 5 napon belül új vezetőségi tagot delegál, az utolsó választáson a legtöbb szavazatot kapott nem vezetőségi - tagok sorrendjében. A kinevezett vezetőségi tag megbízatásának idő előtti megszűnése esetén az elnök 5 napon belül köteles új vezetőségi tagot kinevezni. 45. A Vezetőség tagjai sorából titkos szavazással választja meg az Alelnököt és a Titkárt, és nyílt szavazással jelöli ki az egyes funkciók, mint ifjúsági, kulturális stb. felelős betöltőit. 46. A Vezetőség öt napon belül a honlapon teszi közzé megalakulását, minden határozatát és egyéb döntését. 47. A Vezetőség hatáskörébe tartozik: 1. Az Egyesület programjának, illetve a Közgyűlés és a Választmány határozatainak végrehajtása. 2. Az Egyesület vagyonának kezelése. 3. a Közgyűlés és a Választmány összehívása. 4. a pénzügyi tervek elkészítése. 5. adminisztratív és irodai tevékenység megszervezése és vezetése.
10 10 6. a tagfelvételre és a tagság megszüntetésére vonatkozó határozatok meghozatala. 7. a tiszteletbeli tag cím adományozására javaslat tétele egyszeri feladatokra a Vezetőség irányítása alatt működő bizottságok (szerkesztői, történelmi, stb.) létrehozása a Választmány egyetértésével. 48. A választási Közgyűlés időpontja előtt egy hónappal a Vezetőség összehívja a Választmányt, és azzal közösen összeállítja a javasolt jelöltek listáját a Választmány, a Vezetőség, és az Ellenőrző Bizottság tagjaira, valamint az Elnök megválasztására. 49. A Vezetőség előzetesen a Választmány elé terjeszt és megvitat minden olyan kérdést, amelyet a közgyűlés elé terjeszt. 50. Az Elnök köteles a Vezetőség üléseit havonta egy alkalommal, vagy szükség szerint illetve a Vezetőség tagjai legalább egyharmadának javaslatára az időpont és a napirend meghatározásával, az ülést megelőzően legalább 5 nappal, írásban összehívni. 51. A Vezetőség akkor határozatképes, ha azon a vezetőségi tagok több mint fele jelen van. 52. A Vezetőség határozatait a jelenlévő tagok szavazatainak egyszerű többségével, nyílt szavazással hozza meg kivéve, ha az alapszabály vagy jogszabály titkos szavazást rendel. Szavazategyenlőség esetén az Elnök szavazata dönt. 53. A vezetőség, megalakulása után 30 napon belül szervezeti és működési szabályzatot, és egyéb, működéséhez szükséges szabályzatokat alkot, amelyet az egyesület honlapján közzé tesz. A szabályzatok nem lehetnek az alapszabállyal és jogszabállyal ellentétesek. 54. A Vezetőség ülései nyilvánosak. Fontos közérdekből, illetve magánérdekből - az érintett kérelmére - a nyilvánosságot kizárhatja. Elnökség 55. Az Elnökség tagjai: az Elnök, az Alelnök, és a Titkár. 56. Az Elnököt a Közgyűlés, titkos szavazással választja. Az alelnököt és a titkárt a Vezetőség titkos szavazással tagjai közül választja. Az Elnökség megbízatása négy évre szól. 57. Az Elnök irányítja az Elnökség és a Vezetőség tevékenységét, őrködik a Közgyűlés, a Választmány és a Vezetőség határozatainak végrehajtásán. 58. Az Elnökség feladata az Alapszabály betartása és betartatása az Egyesület munkájában.
11 Az Egyesületet az Elnök képviseli, az elnök gyakorolja a munkáltatói jogokat. A vezetőségi tag, az Elnökkel történt előzetes egyeztetés után, írásbeli meghatalmazás alapján, meghatározott ügyben képviselheti az Egyesületet. 60. Az Elnök feladatait, - tartós akadályoztatása esetén - teljes jogkörben az Alelnök látja el. 61. A Titkár felügyeli az Egyesület irodai tevékenységét, irányítja az adminisztratív munkát, és felelős a közgyűlési, a választmányi és a vezetőségi ülések jegyzőkönyveinek, valamint a Határozatok Tárának vezetéséért, a határozatok közzétételéért. 62. Az Elnökség üléseit az Elnök szükség szerint, de havonta legalább egy alkalommal hívja össze. Az elnökségi ülés helyét, idejét és napirendi pontjait tartalmazó meghívót az elnökségi ülést megelőzően legalább 5 nappal kell közzétenni. Az ülés akkor határozatképes, ha azon az elnökségi tagok több mint a fele jelen van. Határozatait az Elnökség jelen lévő tagjainak egyszerű szótöbbségével, nyílt szavazással hozza. Az Elnökség ülései nyilvánosak. Fontos közérdekből, illetve magánérdekből - az érintett kérelmére - a nyilvánosságot kizárhatja. Ellenőrző Bizottság 63. Az Ellenőrző Bizottság három tagból áll, akiket a Közgyűlés, titkos szavazással az Egyesület tagjai közül választ. Tagjai megbízatása négy éves időtartamra szól. Az Ellenőrző Bizottságba a Vezetőség és a Választmány tagjai nem választhatók. Az Ellenőrző Bizottság tagjai maguk közül választanak Elnököt. Az Ellenőrző Bizottság ügyrendjét maga állapítja meg. 64. Az Ellenőrző Bizottság üléseit évente legalább kétszer az Ellenőrző Bizottság elnöke hívja össze. Az Ellenőrző Bizottság ülésének helyét, idejét és napirendi pontjait tartalmazó meghívót az ellenőrző bizottsági ülést megelőzően legalább 8 nappal kell közzétenni. Az Ellenőrző Bizottság ülései nyilvánosak. Az Ellenőrző Bizottság akkor határozatképes, ha valamennyi tag jelen van. Határozatait a jelenlévő tagok egyszerű szótöbbségével hozza, nyílt szavazással. 65. Az Ellenőrző Bizottság ellenőrzi, hogy az Egyesület a hatályos jogszabályoknak, az Alapszabályban foglaltaknak és a belső szabályzatoknak megfelelően működik. Ennek során a vezető tisztségviselőktől jelentést, az Egyesület bármely munkavállalójától pedig tájékoztatást vagy felvilágosítást kérhet, továbbá betekinthet az Egyesület összes iratába, illetve megvizsgálhatja azokat. 66. Az Ellenőrző Bizottság hatáskörébe tartozik: 1. az Egyesület Alapszabálya szerinti pénzügyi és gazdasági tevékenységének ellenőrzése, legalább negyedévenként.
12 12 2. a leltár szerinti állapot ellenőrzése. 3. a tagdíjbefizetések ellenőrzése. 4. minden ellenőrzés után a Vezetőség részére jegyzőkönyvet készít, és javaslatot tesz a szükséges módosításokra, változtatásokra. 5. évente írásbeli jelentést készít a Választmány és a Közgyűlés részére. 6. ellenőrzi az egyesületi szervek működését, valamint az alapszabály és a vonatkozó jogszabályok betartását és az egyesületi határozatok végrehajtását. 67. Az Ellenőrző Bizottság köteles az intézkedésre való jogosultságának megfelelően a Közgyűlést, vagy a Vezetőséget illetve a Választmányt tájékoztatni és annak összehívását kezdeményezni, ha arról szerez tudomást, hogy a., az Egyesület működése során olyan jogszabálysértés vagy az Egyesület érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé; b., a vezető tisztségviselők felelősségét megalapozó tény merült fel. 68. A Közgyűlést, vagy a Vezetőséget illetve a Választmányt az Ellenőrző Bizottság indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén a Közgyűlés, vagy a Vezetőség illetve a Választmány összehívására az Ellenőrző Bizottság is jogosult. 69. Ha az arra jogosult szerv a törvényes működés helyreállítása érdekében szükséges intézkedéseket nem teszi meg, az Ellenőrző Bizottság köteles haladéktalanul értesíteni a törvényességi felügyeletet ellátó szervet. 70. Az Ellenőrző Bizottság bármely tagja tanácskozási joggal részt vehet a Vezetőség és a Választmány ülésein. V. fejezet Összeférhetetlenségi szabályok 71. A Közgyűlés, vagy a Vezetőség illetve a Választmány határozathozatalában nem vehet részt az a személy aki, vagy akinek közeli hozzátartozója a határozat alapján a., kötelezettség vagy felelősség alól mentesül, vagy b., bármilyen más előnyben részesül, illetve a megkötendő jogügyletben egyébként érdekelt. 72. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.
13 Nem lehet az Ellenőrző Bizottság elnöke vagy tagja, illetve az egyesület könyvvizsgálója az a személy, aki a., a Közgyűlés, a Választmány, illetve a Vezetőség elnöke vagy tagja (ide nem értve az egyesület Közgyűlésének azon tagjait, akik tisztséget nem töltenek be), b., a közhasznú szervezettel a megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik, c., a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott alapcél szerinti juttatást -, illetve d., az a-c., pontban meghatározott személyek közeli hozzátartozója. 74. A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -, a., amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki, b., amellyel szemben az állami adó- és vámhatóság jelentős összegű adóhiányt tárt fel, c., amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki, d., amelynek adószámát az állami adó- és vámhatóság az adózás rendjéről szóló törvény szerint felfüggesztette, illetőleg törölte. 75. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. VI. fejezet Az Egyesület tagozatai 76. Az Egyesület Tagozatai Budapesten kívül eső területeken működő szervezeti egységek. Az Egyesület Tagozatai az Egyesület Alapszabályából adódó feladatait valósítják meg, a Vezetőséggel egyeztetett, önállóan kidolgozott programok alapján. 77. A Tagozatok neve: Bem József Lengyel Kulturális Egyesület -i (a Tagozat székhelyének megnevezése) Tagozata. 78. Az Egyesület Vezetősége a rendelkezésre álló alapokból segíti a Tagozatok munkáját. 79. A Tagozatok működésével kapcsolatos részletes szabályokat a Választmány állapítja meg.
14 14 VII. fejezet Az Egyesület vagyona, gazdálkodása, könyvvezetése, beszámolója 81. Az Egyesület az Alapszabályában meghatározott cél megvalósítása érdekében vagyonával önállóan gazdálkodik, alapítványt hozhat létre, alapítvány/ok/hoz csatlakozhat, jogi személyiséggel rendelkező gazdasági társaság/ok/ tagja lehet. 82. Az Egyesület bevételei: a., tagdíj b., gazdasági-vállalkozási tevékenységből (szolgáltatás nyújtásából) származó bevétel; c., a költségvetési támogatás: ca., a pályázat útján, valamint egyedi döntéssel kapott költségvetési támogatás; cb., az Európai Unió strukturális alapjaiból, illetve a Kohéziós Alapból származó, a költségvetésből juttatott támogatás; cc., az Európai Unió költségvetéséből vagy más államtól, nemzetközi szervezettől származó támogatás; cd., a személyi jövedelemadó meghatározott részének az adózó rendelkezése szerint kiutalt összege; d., az államháztartás alrendszereiből közszolgáltatási szerződés ellenértékeként szerzett bevétel; e., más szervezettől, illetve magánszemélytől kapott adomány; f., befektetési tevékenységből származó bevétel; g., az a-f., pontok alá nem tartozó egyéb bevétel. Az Egyesület költségei, ráfordításai (kiadásai): a., alapcél szerinti (közhasznú) tevékenységhez közvetlenül kapcsolódó költségek; b., gazdasági vállalkozási tevékenységhez (szolgáltatás nyújtásához) közvetlenül kapcsolódó költségek; c., a civil szervezet szerveinek, szervezetének működési költségei (ideértve az adminisztráció költségeit és az egyéb felmerült közvetett költségeket), valamint a több tevékenységhez használt immateriális javak és tárgyi eszközök értékcsökkenési leírása; d., az a-c., pontok alá nem tartozó egyéb költség. 83. Az Egyesület célja megvalósítása gazdasági feltételeinek biztosítása érdekében - gazdasági-vállalkozási tevékenységet is folytathat. A gazdasági- vállalkozási tevékenység folytatásához minden esetben a Választmány hozzájárulása szükséges. Az Egyesület vállalkozási tevékenységet csak közhasznú céljainak megvalósítása érdekében, azokat nem veszélyeztetve végez, gazdálkodása során elért eredményét nem osztja fel, azt az Alapszabályban meghatározott tevékenységére fordítja. 84. Az Egyesület befektetési tevékenységet a befektetési szabályzata alapján folytat. A befektetési szabályzatot a Közgyűlés fogadja el.
15 Az Egyesület váltót, illetve más hitelviszonyt megtestesítő értékpapírt nem bocsáthat ki. 86. Az Egyesület a vezető tisztségviselőt, a támogatót, az önkéntest, valamint e személyek közeli hozzátartozóját - a bárki által megkötés nélkül igénybe vehető szolgáltatások, illetve az egyesület által tagjának a tagsági jogviszony alapján nyújtott juttatások kivételével - cél szerinti juttatásban nem részesítheti. 87. Az Egyesület gazdasági-vállalkozási tevékenységének fejlesztéséhez közhasznú tevékenységét veszélyeztető mértékű hitelt nem vehet fel. Az egyesület hitelt a választmány által elfogadott hitelfelvételi szabályzat alapján vehet fel. 88. Az Egyesület által nyújtott cél szerinti juttatás bárki által megismerhető, s annak odaítélését a Közgyűlés által jóváhagyott szabályzat alapján az Egyesület pályázathoz kötheti. A pályázat azonban nem tartalmazhat olyan feltételeket, amelyekből - az eset összes körülményeinek mérlegelésével - megállapítható, hogy a pályázatnak előre meghatározott nyertese van. Ilyen színlelt pályázat a cél szerinti juttatás alapjául nem szolgálhat. 89. Az Egyesület az alapcél szerinti (ezen belül közhasznú) tevékenységéből, illetve a gazdasági-vállalkozási tevékenységéből származó bevételeit és költségeit, ráfordításait (kiadásait) elkülönítetten kell nyilvántartani. 90. Az Egyesület a működéséről, vagyoni, pénzügyi és jövedelmi helyzetéről az üzleti év könyveinek lezárását követően az üzleti év utolsó napjával, illetve a megszűnés napjával mint mérleg fordulónappal a jogszabályban meghatározottak szerint köteles beszámolót készíteni. Az üzleti év azonos a naptári évvel. A mérleg fordulónapja - a megszűnést kivéve - december Az Egyesület beszámolója tartalmazza: a) a mérleget (egyszerűsített mérleget), b) az eredmény kimutatást (eredmény levezetést), c) a kiegészítő mellékletet. d) a közhasznúsági mellékletet. A közhasznúsági mellékletben be kell mutatni az Egyesület által végzett közhasznú tevékenységeket, ezen tevékenységek fő célcsoportjait és eredményeit, valamint a közhasznú jogállás megállapításához szükséges, a évi CLXXV. törvény 32. -a szerinti adatokat, mutatókat. A közhasznúsági melléklet tartalmazza a vagyon felhasználásával kapcsolatos kimutatást, a közhasznú cél szerinti juttatások kimutatását, a vezető tisztségviselőknek nyújtott juttatások összegét és a juttatásban részesülő vezető tisztségek felsorolását.
16 Az Egyesület köteles a Közgyűlés által elfogadott beszámolóját, valamint közhasznúsági mellékletét az adott üzleti év mérleg fordulónapját követő ötödik hónap utolsó napjáig letétbe helyezni és közzétenni. Az Egyesület saját honlappal rendelkezik, ezért a közzétételi kötelezettségét, valamint a beszámolót és a közhasznúsági mellékletet a honlapján is elhelyezi, és biztosítja a közzétett adatok folyamatos megtekinthetőségét. 93. Az Egyesület tartozásaiért saját vagyonával felel. A tagok - a tagdíj megfizetésén túl -, az Egyesület tartozásaiért saját vagyonukkal nem felelnek. 94. Az Egyesület bankszámlája felett az Elnök vagy az Alelnök minden esetben egy másik vezetőségi taggal együttesen jogosultak rendelkezni. 95. Az Egyesület nevében vagy javára történő adománygyűjtés nem járhat az adományozók, illetőleg más személyek zaklatásával, a személyhez fűződő jogok és az emberi méltóság sérelmével. A közhasznú szervezet nevében vagy javára történő adománygyűjtés csak a közhasznú szervezet írásbeli meghatalmazása alapján végezhető. Az Egyesület részére juttatott adományokat a könyv szerinti, ennek hiányában a szokásos piaci áron kell nyilvántartásba venni. 96. Az Egyesület megszűnése: VIII. fejezet Záró rendelkezések Az egyesület megszűnik, ha a., a Közgyűlés döntése alapján átalakul, b., a Közgyűlés a feloszlásáról határoz, c., a bíróság feloszlatja, d., a törvényességi felügyeleti eljárás eredményeképpen a bíróság megszűnteti, vagy megállapítja megszűnését, e., a fizetésképtelensége miatt indult eljárásban a bíróság megszünteti, és az egyesületet a nyilvántartásból törlik. A b-e., pontokban foglalt esetekben az egyesület jogutód nélkül szűnik meg. A b., pontjában foglalt esetben végelszámolási eljárást, a c-d., pontban foglalt esetekben pedig kényszer-végelszámolást kell lefolytatni. A Közgyűlés nem dönthet az egyesület feloszlásáról, ha az egyesülettel szemben lefolytatott végrehajtás eredménytelen volt vagy az egyesület fizetésképtelenségét a bíróság megállapította.
17 Az Egyesület hitelezői igények kielégítése után megmaradt vagyona a Magyarországon működő Országos Lengyel Önkormányzatra száll át. 98. Az Egyesület a közhasznú jogállását a közhasznú szervezetként való nyilvántartásba vétellel szerzi meg. 99. A jelen Alapszabályban nem szabályozott kérdésekben a Polgári Törvénykönyv, az egyesülési jogról, a közhasznú jogállásról, valamint a civil szervezetek működéséről és támogatásáról szóló jogszabályok, valamint a civil szervezetek gazdálkodására vonatkozó egyéb jogszabályok előírásai irányadók. Budapesten,.. Elnök